9 akcentologijos seminaras. Tema „Priesaginių veiksmažodžių ir iš jų padarrytų žodžių ir formų kirčiavimas“. Literatūra: B. Stundžios vadovėlis, p. 160–178, A. Laigonaitės vadovėlis (2002), p. 99–106.

1. Sukirčiuokite veiksmažodžius ir iš jų padarytus žodžius.

Taigi ji gulėjo tą šeštadienio rytą ir permąstė vakarykštę dieną. Kas galėjo pasakyti, kad viskas taip kvailai išeis. „Kokios aplinkybės lėmė, kad ji rastų, tiesiog užkliūtų už to popiergalio, jį pakeltų, perskaitytų ir pradėtų galvoti (o tiksliau įsisvajoti), patikėti, jog viskas gali taip pasikeisti. Ir dar visai klasei išsiplepėti ir leisti jiems aptarti jos reikalus. Bet dabar jau nieko nebegalima pakeisti.“ Ji nusprendė išlipti iš lovos, nusipraus, susišukuos, pabėgios, papusryčiaus, susitvarkys savo kambarį, susidės drabužius į lentyną, o po to tikėsis praleisti laiką su draugėmis – juk negali pražūti visa diena, vien galvojant apie tai, kas galėjo įvykti, bet neįvyko. Tačiau suskamba, tiesiog suplerpia telefonas, ir ji nesuspėja viso to padaryti, netgi atsikelti. Kas dar labiau sudrumsčia nuotaiką? Ji tiesiog nučiuožia laiptais žemyn. Nesitikėjo išgirsti vaikino balsą. Kas jis toks? Iš kur jis galėjo gauti, kaip galėjo sužinoti jos telefono numerį? Tačiau tai buvo nesvarbu, nes ji išgirdo tai, apie ką net sapnavo. Jis sakė, kad vakar kažkas jam skambinęs, bet, seseriai atsiliepus, niekas nenorėjo kalbėti, tad šiandien jis pats pabandė surinkti tą numerį. O dabar, išgirdęs tokį malonų balsą, jis nori pakviesti ją į pasimatymą... Kaip susiruošiu į tą pasimatymą, jei norisi tik dainuoti, šokinėti ir trykšti iš laimės?!

1. Sukirčiuokite tekstą, nustatykite pageltonintų vardažodžių kirčiuotes.

Vasaros rytas

Visą naktį (...) miške siautėjo audra (...): rūsčiai trankėsi perkūnas, blykčiojo akinantys žaibai, kaukė, ūžavo vėjas, šniokštė lietus (...), traškėjo lūžtančios medžių šakos. Auštantis giedras (...) rytas atnešė išsiilgtą ramybę (...). Nors eglių tankumynas dar skendėjo prieblandoje (...), greitai kylanti saulė ėmė maloniai kaitinti kvepiantį orą. Palengva sukruto nuo audros išsislapstę miško gyvūnai (...). Pasigirdo raibųjų paukštelių giesmės: kažkur linksmai švilpavo strazdas giesmininkas (...), purpčiodami po tankius krūmus, čirškavo liepsnelės ir dagiliukai. Kartais, lėkdamas aukštai virš medžių viršūnių, kimiai kranktelėdavo ir juodas varnas. Pušies stuobrį kaleno margasis genys (...): visur jį galėjai girdėti tarsi plakančią miško širdį. Viena tik didžiaakė (...) pelėda, pašiaušusi švelnias (...) plunksnas, tingiai snūduriavo savo drevėje, bijodama dienos šviesos. Šviesa vikriąją pelių medžiotoją pykdė ir gąsdino.

Prie kalnelyje (...) žiojinčios lapės olos linksmai cypaudami žaidė maži lapiukai. Pro šalį nevikriai prastypčiojo ilgakojis stirnos jauniklis. Linksmoji voverytė, išpūtusi puošnią uodegą, liuoktelėjo į pušį. Ją išgąsdino po mišką pabiręs uogautojų (...) pulkelis. Rankiodami po žolę prisirpusias žemuoges, vaikai toli nuklydo vingiuojančiais miško takeliais. Kartais jie garsiai šūktelėdavo, kad atsilieptų atsilikę draugai, kurių reikėdavo šiek tiek palūkuriuoti. Kaimo vaikai nebuvę kurortuose, neišpaikinti įvairiausių pramogų (...): juos vilioja paprastos (...) 7miško dovanos. Visi džiūgavo, aptikę nuo daugybės uogų raudonuojančią pievelę, plytinčią žolėtoje proskynoje (...): smagu verti žemuoges ant smilgos. Staiga tamsūs (...) debesys (...) užklojo saulę, ir vaikai nerimastingai sužiuro į dangų: ar nepradės juosti padangė, ar neims įkyriai lietus dulkti. Bet greitai debesų properšoje vėl švystelėjo šilti saulutės spinduliai (...), ir uogautojai, linksmai krykštaudami, leidosi tolyn. Dar kurį laiką buvo girdėti, kaip jie juokėsi ir ūkčiojo, o paskui jų balsai ištirpo ir susiliejo su paukščių čiulbesiu.

1. Keliais sakiniais pakomentuokite šių teksto žodžių kirčiavimą:
2. Ilgakojis
3. Nevikriai
4. Čiulbesiu
5. Šūktelėdavo
6. Palūkuriuoti